kardosdrur/scandi-wiki huggingface dataset:
Randersvej (Aarhus)

Randersvej er en af de otte radiale hovedveje Grenåvej, Randersvej, Viborgvej, Silkeborgvej, Århus Syd Motorvejen, Skanderborgvej, Gl. Horsens Landevej og Oddervej, der fører ind til Aarhus. Vejen er en del af hovedlandevej 180. I løbet af 2007 blev flere af krydsene på Randersvej forbedret i et forsøg på at håndtere belastningen i myldretiden. 

Randersvej har fem letbanestationer. Universitetsparken Station, Aarhus Universitet Station, Stjernepladsen Station, Stockholmsgade Station, Vandtårnet Station.

Linjeføring 
Randersvej er hovedvejen mellem Randers og Aarhus. På landet er den mest tosporet landevej, men i Skejby mødes den med Søftenvejen i en ottesporet sammenfletning, der udmunder i en firesporet Randersvej, ind mod Aarhus. Siden 2013 har der været busbaner i begge retninger fra lyskrydset Nehrus Allé/Nydamsvej og helt ind til Nørreport i Centrum. Randersvej fører forbi Skejby og fortsætter gennem Christiansbjerg med det gamle vandtårn og slutter med udmunding i Nørrebrogade ved Nobelparken og Aarhus Universitet. Uden for Ring 2 er det tilladt at køre 70 km i timen, hvorimod det mellem Ring 2 og Ring 1 kun er tilladt at køre 60 km i timen.

Fodnoter

Eksterne henvisninger 

 De radiale hovedveje 

Gader i Aarhus
Theokrit

Theokrit (græsk: Θεόκριτος, Theókritos) var en antik græsk digter i det 3. århundrede f.Kr. Han var ophavsmand til den bukoliske genre (hyrdedigtning). Hans digte blev kendt som idyller, af græsk eidyllion (= lille billede). I modsætning til Homer, der skrev om helte og krige, drejede Theokrits digte sig om en lille verden, beskrevet i scener fra hverdagen. Han skrev på en blanding af litterær græsk og dorisk dialekt. Theokrits idyller blev senere efterlignet af Vergil, som fra renæssancen af selv blev et forbillede for hyrdedigtningen. Blandt berømte eksempler på genren er Lycidas af John Milton og Hermann og Dorothea af Goethe.

Henvisninger 

Antikke græske digtere
Tjek fødsels- og dødsår
Gjende

Gjende er en sø i Jotunheimen, i Vågå kommune i Innlandet fylke i Norge. Søen er lang og smal – i luftlinje 18 km lang og 1,5 km bred på det bredeste. Gjende har en karakteristisk smaragdgrøn farve på grund af de store mængder morænemateriale som føres med floden Muru ud i Gjende.
Floden Sjoa løber fra Gjende ved Gjendesheim, og ender i Gudbrandsdalslågen i Gudbrandsdalen.

Gjende ligger midt i Jotunheimen, og både nord og syd for søen ligger bjergtoppe på over 2000 m. Ved vestenden ligger Gjendebu, på nordsiden ligger Memurubu og ved østenden ligger Gjendesheim, alle tre turisthytter, der tilbyder overnatningsmuligheder i området. Om sommeren går der en bådrute mellem disse tre steder. Søen gav navn til den kendte rensdyrjæger Jo Gjende som boede ved Gjendeosen, og til Gjendine Slålien , som blev født på Gjendebu.

Navnet Gjende er Gudbrandsdalsdialekt, og er den officielle variant af navnet da søen ligger i Vågå kommune. På Vangsdialekt hedder søen Gjendin, som man også finder i Henrik Ibsens navn på bjergryggen Besseggen, nemlig Gjendineggen, eller Gendineggen efter datidens ortografi.

Eksterne kilder/henvisninger 

 Norges vassdrags- og energidirektorat
 Gjendebåtene
 Gjendebu

Søer i Innlandet
Ring 2 (Aarhus)

Ring 2, også kaldet Ringvejen, er en ringvej i Aarhus. Ringvejen varierer i størrelse og udspringer fra Oddervej i syd, hvor den med navnet Ringvej Syd er ført syd om Holme. Gennem Viby følges den med indfaldsvejen Skanderborgvej i retning mod Aarhus centrum. Ved Viby Torv deles de to veje, og ringvejen skifter navn til Viby Ringvej, over den vestlige del af Aarhus. Efter passage af Silkeborgvej bliver navnet Åby Ringvej. Ringvejen hedder efter Viborgvej, Hasle Ringvej og efter Randersvej Vejlby Ringvej. Hastighedsgrænsen på vejen er 70 km/t.

I forbindelse med diskussionen om en miljøzone i Aarhus har det været oppe at vende, om man skulle afgrænse zonen med Ringvejen, hvilket dog er blevet afslået, eftersom det ikke ville have en signifikant større virkning. 

Midttrafik har en bybusrute 6A, som kører langs det meste af Ringvejen, men drejer fra umiddelbart før Randersvej.

Ringvejen er den anden ringvej i Aarhus, hvor Ringgaden omkranser midtbyen. Djurslandmotorvejens forbindelse med Østjyske Motorvej/E45 i det nye Motorvejskryds Aarhus Nord udgør en tredje ring rundt om byen.

Referencer

Eksterne henvisninger 

Gader i Aarhus
Ringveje i Danmark
There's a Beat in All Machines

There's A Beat In All Machines er det første album fra bandet VETO. Det blev udgivet mandag den 27. feb 2006 på TABU Records/Playground Music Denmark.

Nummerliste
 "Can You See Anything?"
 "We Are Not Your Friends"
 "You Are A Knife"
 "Cannibal"
 "I Brought The BBQ"
 "Short Fused"
 "Self-made"
 "From A To B"
 "Breaking And Entering"
 "It's A Test pt. 1"
"It's A Test pt. 2"

VETO (band)-album
Album fra 2006
Århus Akademi

Århus Akademi er en dansk uddannelsesinstitution beliggende i det nordlige Aarhus, der tilbyder studenterkursus og højere forberedelseseksamen.

Akademiet blev grundlagt i 1933 og flyttede i 1970 ind i sine nuværende lokaler beliggende ved krydset af Hasle Ringvej og Randersvej i Aarhus efter at have været beliggende flere andre steder i byen. HF-kurset havde stor vækst fra begyndelsen af 1970'erne og fik blandt andet overdraget Risskov Gymnasiums HF-afdeling. Århus Akademi tilbyder også GSK undervisning (gymnasiale suppleringskurser). Dette tilbud er rette imod de elever, som allerede har færdiggjort en ungdomsuddannelser (f.eks STX, HF, HTX og HHX) og ønsker at supplere et eller flere fag for, at komme ind på en bestemt videregående uddannelse.

Vejrstation 
Århus Akademi har sin egen automatiske vejrstation, der er placeret 88 meter over havets overflade. Fra vejrstationen opdateres data til en særskilt hjemmeside hvert andet minut.

Referencer

Eksterne henvisninger 
 Officiel hjemmeside

Studenterkursus i Danmark
Akademi
Akademi
Etableret i 1933
Aarhus N
Stenaldervej Kollegiet

Stenaldervej Kollegiet (opført 1989) er et kollegie beliggende lidt uden for Aarhus på Holmstrup Mark. Kollegiet består af 40 enkeltværelser samt 6 lejligheder, og der kan således bo 52 personer.

Husene
De 40 værelser er opdelt på 5 huse i hver to etager. De er bygget op således, at 4 værelser ligger omkring et fællesrum med køkken, spisebord samt sofagruppe. De 6 lejligheder er fordelt på 3 huse i en etage og består af soveværelse, stue/køkken samt badeværelse.

Foruden beboelsesbygningerne findes der på kollegiet et mindre fælleshus, hvori der er vaskerum, varmemesterkonter o.l.

Kollegier i Aarhus
Peter Mikkelsen (badminton)

Peter Mikkelsen (født 9. august 1982) er en dansk mandlig badmintonspiller.

Største bedrifter

Eksterne henvisninger 
 Profil på BWF 

Badmintonspillere fra Danmark
Henning Koch

Henning Koch (født 3. april 1949 på Frederiksberg) er en dansk professor emiritus i forfatningsret, der er tilknyttet Det Juridiske Fakultet ved Københavns Universitet.

Biografi 
Han blev cand. jur. i 1974 ved Københavns Universitet. Han opnåede en Ph.d. i 1986 med en afhandling om politistyrken og dens effektivitet overfor forseelser og kriminalitet i forbindelse med patruljering. Han fik doktorgraden i 1994 med disputatsen Demokrati – slå til! Statslig nødret, ordenspoliti og frihedsrettigheder 1932-1945 der bl.a. omhandlede forholdene under besættelsen. Han blev professor på Københavns Universitet i 1997.

Han har siden 2004 været medlem af Holbergprisens jura-udvalg. 

Han blev gift 1975 og har to børn.

Tuneserloven 
Der blev særlig fokus på Heninng Koch da han i forbindelse med høringen tuneserloven 10. december udtalte at lovforslaget var i strid med Grundloven. Justitsminister Brian Mikkelsen afviste Kochs kritik og udtalte i den forbindelse til Jyllandsposten: "Du skal prøve at slå op, hvor mange gange Henning Koch har taget fejl". En lang række jurister afviste dog overfor Dagbladet Information, at kunne genkende justitsministerens karakteristik af Henning Koch. Da Brian Mikkelsen blev stillet overfor disse udtalelser svarede han "Citatet er rigtigt, men rubrikken har jeg ikke noget at gøre med. Men citatet kan ikke læses forkert, jeg svarer klart og tydeligt, at det må man da undersøge. Det er jeg ret indifferent over for. Det er jo godt, at folk blander sig i den offentlige debat, og de må jo sige, hvad de vil."

Professor i strafferet ved Aarhus Universitet Gorm Toftegaard Nielsen fremførte i Dagbladet Information 12. januar 2009 en afvisning af Henning Kochs juridiske kritik af tuneserloven. Men Koch udtalte den 13. januar til Dagbladet Information at han fastholdt kritikken af loven.

Henvisninger

Ekstern henvisning 
 Henning Kochs hjemmeside  på ku.dk

Jurister fra Danmark
Professorer fra Københavns Universitet
Personer fra Frederiksberg
Personer i Kraks Blå Bog
Forrest Gump

Forrest Gump kan henvise til flere artikler:

 Forrest Gump (roman), en roman
 Forrest Gump (film), en film bygget på romanen
Nøvling (Aalborg Kommune)

Nøvling er en landsby i Himmerland med , beliggende i Nøvling Sogn 10 kilometer syd for Aalborg og 3 km syd for Visse. Byen ligger i Region Nordjylland og hører til Aalborg Kommune.

Vest for Nøvling ligger Poulstrup Sø og Dall Hede, der er et 170 hektar stort fredet naturområde med bakker, søer, moser, overdrev, skov og krat. Mod nordøst ligger Lundby Bakker og sydvest for byen ligger den gamle grusgrav, der i dag er omdannet til skov- og engarealer.

I byen findes Nøvling Kirke, Nøvling Skole og Nøvling Fodboldklub.

I Nøvling fandt man fragmenter af et dragtspænde med runeindskriften bevaret: BidawarijaR talgide. BidawarijaR (= Bidværger, ham der værger mod (sværdets) bid) er tolket som en mester-signatur: "Bidværger skar [dragtspændet] ud". Spændet opbevares på Nationalmuseet.

Kilder 

Byer i Aalborg Kommune
Nøvling

Nøvling har flere betydninger:
 Nøvling (Herning Kommune) – en bebyggelse i Nøvling Sogn, Herning Kommune
 Nøvling (Aalborg Kommune) – en bebyggelse og et ejerlav i Nøvling Sogn, Aalborg Kommune
Amtmand Hoppes Bro

Amtmand Hoppes Bro blev færdig i 1905 og førte landevejen over Gudenåen ved Langå. Broen er opkaldt efter Johan Hoppe og er formodentlig Danmarks ældste vejbro af jernbeton. Gefionbroen i København er ældre (1894), men har kun været fodgængerbro.

Christiani & Nielsen stod for projekteringen og udførelsen. Broen har tre fag og mellempillerne er udformet som en gitterkonstruktion med skrå søjler, der bærer buerne. Et meget avanceret design for tiden.

I dag anvendes broen kun som fodgænger- og cykelbro, idet der blev opført en ny og bredere vejbro ved siden af i 1965.

Se også 
 Fredede bygninger i Randers Kommune

Ekstern henvisning 
 "Amtmand Hoppes Bro" Museum i Langå

Broer i Danmark
Fredede broer og viadukter i Danmark
Langå
Etableret i 1905
Fredede bygninger, konstruktioner og anlæg i Randers Kommune
BM Altea

Balonmano Altea er en håndboldklub, der kommer fra Altea, Alicante, Spanien. Klubben spiller i rækken, der hedder 1ª Nacional.

Historie 
Klubben blev grundlagt i september 1974 og har hold i alle kategorier i spansk håndbold. Klubbens præsident siden sæsonen 1996/1997 er Paschal Moragues, der havde haft samme titel fra 1974/1975 til 1986/1987. Han var klubbens første præsident.

I sæsonen 1996/1997 rykkede klubbben op i Liga ASOBAL, ved at vinde nogle playoffkampe mod BM Barakaldo. I 1998/1999 rykkede holdet ned i División de Honor B, hvor de spillede en enkelt sæsonen, hvorefter de rykkede op igen året efter. Her spiller de fortsat i 2006/2007-sæsonen.

11. august 2007 blev holdet rykket ned i 1ª Nacional pga. finansielle problemer.

Meritter 
 EHF Cup
 Semifinale:2002-03
 Finaletaber: 2003-04
 Copa del Rey
 Semifinale: 2001-02, 2002-03.
 Liga ASOBAL
 2000-01: 10
 2001-02: 5
 2002-03: 4
 2003-04: 6
 2004-05: 9
 2005-06: 14
 2006-07: 12

Halinformation 
 Navn: – Polideportivo Garganes
 By: – Altea
 Kapacitet: – 1.200 tilskuere
 Adresse: – C/ Partida Garganes, s/n

Håndboldklubber fra Spanien
Etableret i 1974
Häljarp

Häljarp er en mindre by i Landskrona kommune  i Skåne län, Sverige. Byen har en jernbanestation på Malmø-Helsingborg strækningen, der trafikeres med Pågatåg og Øresundstog.

Häljarp har mere end 2.500 indbyggere og er adskilt fra Landskrona af E6-motorvejen og koloniområdet Axeltofta. Häljarp ligger øst for E6, og hovedsageligt syd for Saxån og nord for Saxtorp skov. Der er børnehaver og skole op til niende klasse, og siden 2009, Øresund Golf Club. Gymnasiet har en sportsplads med græs, der benyttes af Häljarps IF som hjemmebane, og en sportshal, der benyttes af Häljarps SK, som hjemmebane. Det er ikke langt til Saxtorp skov, der vokser på sandjord, og derfor hovedsageligt består af birk og fyr, bøg er ellers den mest almindelige i Skåne.

Eksterne henvisninger 
Häljarp/Saxtorp Byaförening: Häljarps byforening 

Byer i Landskrona kommun
Økonomisk Ugebrev

Økonomisk Ugebrev er et dansk tidsskrift, der udkommer hver mandag. Ugebrevet beskæftiger sig med tendenser indenfor økonomi og erhvervsliv og henvender sig til primært til ledere i den finansielle sektor. 

Ugebrevet blev grundlagt i 1994 og var dengang ejet af Bonniers. I 2002 købte ledende medarbejdere virksomheden, og i september 2008 erhvervede Jyllands-Posten 49% af ugebrevet, mens de 51% ejedes af AktieUgebrevet ApS. Jyllands-Posten frasolgte sin ejerandel til ugebrevets ledelse i januar 2010.

Eksterne henvisninger 
 Økonomisk Ugebrevs hjemmeside

Referencer

Etableret i 1994
Tidsskrifter fra Danmark
Formidling af økonomi
Erhvervsliv i Danmark
Ingólfur Arnarson

Ingolf Arnarsson (islandsk Ingólfur Arnarson) var en norsk landnamsmand fra Fjaler ved Dalsfjorden i Sunnfjorder som levede i 800-tallet og blev ifølge den islandske saga den første fastboende nordbo på Island. Sagaen beretter også om irske munke, men de drog derfra da nordboerne kom.

Nordmanden Ingolf var ikke den første fra Norden som besøgte og levede på Island. Den islandske saga hævder at den første norrøne mand som satte sine ben på Island var en nordmand fra Agder ved navn Naddoddur, men som kun blev på øen en kort tid, og da han drog tilbage til Norge kaldte han øen "Snølandet" (Snelandet).

Den islandske saga beretter, at Ingolf Arnarsson i år 874 drog fra sit hjemland sammen med sin fosterbroder Leifur på grund af stridigheder mellem dem og andre nordmænd. Ingólfur havde hørt om et land langt mod nord og besluttede at undersøge det nærmere. De kom til Islands østkyst, hvor de overvintrede. Året efter hentede de deres familier for at bosætte sig i en bugt med varme kilder, som han kaldte Reykjavíkved Reykjavík, hvor han oprettede sit høvdingedømme. Senere oprettede hans søn på samme sted Islands første ting. Det markerede begyndelsen til Landnamtiden som varede til omkring år 930, en periode hvor mange norrøne mænd og kvinder bosatte sig på Island.

Islands historie
Islændinge i vikingetiden
Keep of Kalessin

Keep of Kalessin er et norsk black metal-band fra Trondheim. Det blev dannet i 1993 af Arnt Ove "Obsidian Claw" Grønbech og Magnus "Ghash" Hjertaas og hed oprindeligt Ildskjær. Debutalbummet Through Times of War blev udgivet i sommeren 1997.

Bandet består af medlemmer fra flere andre band, og har fået udskiftet flere medlemmer. De slog igennem med deres tredje album, Armada fra 2006, og blev nomineret til både Spellemannprisen 2006 og Alarmprisen 2007, men tabte begge til Enslaved. Deres nyeste album, Kolossus blev udgivet i 2008.

Guitarist Obsidian Claw skriver bandets musik, mens vokalist Thebon forfatter teksterne.

Diskografi 
 1997: Through Times of War
 1999: Agnen: A Journey Through the Dark
 2003: Reclaim (ep)
 2006: Armada 2008: Kolossus 2010: Reptilian 2015: Epistemology''

Medlemmer 
 Obsidian Claw (Arnt Ove Grønbech) – Guitar, synthesizer
 Thebon (Torbjørn Schei) – Vokal
 Wizziac (Robin Isaksen) – Bas
 Vyl (Vegar Larsen) – Trommer

Referencer

Eksterne links 

 Officiel hjemmeside
 

Black metal-grupper
Metalgrupper fra Norge
Musikgrupper fra 1993
Besseggen

Besseggen, eller Besseggi, er en bjergryg i Vågå kommune i Innlandet fylke i Norge. Besseggen ligger i den østlige del af Jotunheimen, mellem søerne Gjende og Bessvatnet.

Turen over Besseggen er en af de mest populære fjeldture i Norge. Omtrent 40.000 mennesker går denne tur hvert år. Den almindelige rute over Besseggen starter ved Gjendesheim, går op til Veslfjellet (1.743 moh.), går ned over Besseggen, videre over det fladere parti Bandet (1.604 moh.), og ender til slut på Memurubu. Mange vælger at gå den modsatte retning hvor de begynder turen fra Memurubu. Turen er beregnet af Den Norske Turistforening til at tage 6 timer.

Fra Besseggen er der flot udtsigt over Gjende og Bessvatnet. Noget af det karakteristiske ved udsigten er at Gjende ligger næsten 400 meter lavere end Bessvatnet, og mens Bessvatnet har en blå farve som de fleste andre søer , har Gjende en tydelig grøn farve. Den grønne farve er et resultat af vand fra gletsjere som skyller ler ned i vandet.

Naturbeskyttelse 
Det store antal vandrere har ført til stor slitage på stierne op til Besseggen både fra Gjendesheim og Memurubu. Statens naturoppsyn (SNO) bevilgede i 2005 1.175.000 kroner til restaurering af stierne. Projektet som begyndte i 2005 lægger stenplader på stien for at begrænse yderligere skade og forebygge videre erosion af stien. Stenpladerne blev fløjet med helikopter fra Vågå da det er ulovligt at udvinde større mængder sten fra Jotunheimen nationalpark.

Eksterne henvisninger 

 Memurubus side om Besseggen 
 Artikkel om Besseggløpet 
 Infoside fra overnattingsstedene rundt Besseggen
 – Slik tar du turen over Besseggen, for deg som skal over for første gang. 
 Restaurering av Besseggen-stien

Jotunheimen
Bjerge i Innlandet
Hallo Haremis (What's on your Bloody Mind?)

Hallo Haremis (What's on your Bloody Mind?) er Roben & Knuds femte studiealbum udgivet 2. februar 2009 af Gateway Music. Albummet modtog kun to stjerner i musikmagasinet GAFFA.

Spor 
 "Neptun" 3:03
 "Jern" 3:16
 "Kalk" 3:21
 "Anders Fogh" 3:29
 "Arne Nielsson" 3:21
 "Prinsesse Diana" 2:34
 "Jodleengel" 2:57
 "Hallo Haremis" 1:09
 "Kannibal" 3:08
 "D-Dag" 2.55
 "Sivbåd" 2:14
 "Mink" 3:00

Referencer 

Album fra 2009
Roben & Knud-album
Martin Lowry

Thomas Martin Lowry (født 26. oktober 1874, død 2. november 1936) er en engelsk kemiker, der samtidig med, og uafhængigt af den danske kemiker Johannes Nicolaus Brønsted udviklede den samme syre-baseteori om udveksling af hydroner.

Lowry var professor i kemi ved blandt andet University of Cambridge.

Kemikere fra Storbritannien
Mark Polansky

Mark Lewis "Roman" Polansky (født 2. juni 1956 i Paterson, New Jersey) er en amerikansk rumfartsingeniør, forskningspilot og NASA-astronaut.

Uddannelse 
Polansky studerede på John P. Stevens High School, Edison, New Jersey i året 1974, modtog han en naturvidenskabelig bachelorgrad i luftfartskortene og astronautical teknik, og en Master of Science grad inden for flyindustrien og astronautics, fra Purdue University, begge i 1978.

Mark Polansky var udvalgt til at være kaptajn på rumfærge-flyvningen STS-127 til Den Internationale Rumstation.

Civilingeniører fra USA
Piloter fra USA
Astronauter fra USA
Fernandinho

Fernando Luiz Rosa (født 4. maj 1985), bedre kendt som Fernandinho, (brasiliansk portugisisk: [feʁnɐ̃ˈdʒĩj̃u]; betyder Lille Fernando), er en brasiliansk fodboldspiller, der til daglig spiller for den engelske klub Manchester City. Han har både erfaring fra den ukrainske Premier League og de europæiske storturneringer UEFA Cup og Champions League – han har endda vundet de to førstnævnte.

Karriere 
I hans unge år startede han 7 år gammel i den brasilianske midterklub Atlético Paranaense, hvor han også spillede lidt af hans år som seniorspiller. Efter at have spillet 72 kampe og scoret 14 mål for sin brasilianske barndomsklub skiftede han i 2005 til ukrainske Shakhtar Donetsk.

I Ukraine har han været med til at vinde Premier League, den ukrainske Cup og den ukrainske Super Cup, og er siden hen også blevet kåret til 'Årets Premier League-spiller' og 'Årets Shakhtar Donetsk-spiller.'

Med det brasilianske ungdomslandshold har han også vundet VM for ungdomslandshold i 2003, hvor turneringen blev afholdt i Forenede Arabiske Emirater.

I 2008–09 sæsonen af Champions League vakte Fernandinho dog noget opsigt igen, da han scorede et frisparksmål fra en afstand fra målet på 36 meter. Dette skete den 18. september 2008 i en gruppespilskamp mod FC Basel.

Den 6. juni 2013 tegnede Fernandinho kontrakt med Manchester City FC.

Referencer

Eksterne henvisninger 
 

Fodboldspillere fra Brasilien
Deltagere ved verdensmesterskabet i fodbold 2014
Deltagere ved verdensmesterskabet i fodbold 2018
Fodboldspillere fra FC Shakhtar Donetsk
Fodboldspillere fra Manchester City F.C.
Fodboldspillere fra Clube Atlético Paranaense
Howitzvej

Howitzvej er en gade i bydelen Frederiksberg i København, der løber fra Falkoner Allé til Nordre Fasanvej. Gaden blev anlagt om­kring 1755 og hed oprindelig "Vejen til Numrene", vejen til de nummererede lodder og senere Lampevej, men skiftede i 1905 navn til Howitzvej, da gaden som følge af mordet på snedkermester Carl Sørensen fra Vanløse i 1889 havde fået et dårligt ry. Gaden er opkaldt efter Frantz Howitz der grundlagde gynækologien i Danmark.

Eksterne henvisninger 

Gader på Frederiksberg
Gader i København
Frantz Howitz

Frantz Johannes August Carl Howitz (født 7. december 1828 på Klintholm, Møn, død 23. december 1912 på Frederiksberg) var en dansk kirurg og gynækolog, bror til ingeniøren Georg Howitz.

Howitz var overlæge på Frederiksberg Hospital 1869-1903 og var Nordens første gynækolog. I 1898 var han med til at grundlægge Dansk Selskab for Obstetrik og Gynækologi. I 1863 udførte han Danmarks første bughuleoperation, og i 1891 påviste han, at indtagelse af skjoldbruskkirtler fra kalve havde en helbredende effekt på patienter med lavt stofskifte.

I 1896 tog han initiativ til at stifte Frederiksberg Fødehjem (også kaldet Frantz Howitz’ Fødehjem) på den daværende Lampevej på Frederiksberg. I 1907 blev vejen omdøbt til Howitzvej opkaldt efter Frantz Howitz.

Frantz Howitz var udtalt modstander af kvinders boglige uddannelse. Han advarede om, at en kvindes æggestokke ikke kunne udvikle sig samtidigt med hendes hjerne. Danmarks første kvindelige universitetsstuderende og senere landets første kvindelige læge, Nielsine Nielsen, beskriver i sine erindringer sit arbejde under Howitz: "Han præsenterede mig for besøgende læger som Frøken Halv-Doktor, og fandt i alle mulige ting udsættelser, endog i min meget enkle klædedragt, og efterhånden genlød det fra mine venner og bekendte citater og udtalelser, som det havde moret ham at udforme over mig."

Han var Kommandør af 1. grad af Dannebrog og Dannebrogsmand. Howitzvej på Frederiksberg blev opkaldt efter ham allerede i hans levetid, i 1905.

Han er begravet på Solbjerg Parkkirkegård.

Kilder

Referencer 

Gynækologer fra Danmark
Kirurger fra Danmark
Medlemmer af Københavns Borgerrepræsentation i 1800-tallet
Redaktører fra Danmark
Kommandører af 1. grad af Dannebrog
Personer i Treårskrigen fra Danmark
Danskere i 1800-tallet
Danskere i 1900-tallet
Frantz
Studenter fra Metropolitanskolen
Ibrahim Salou

Ibrahim Salou (født d. 29 maj 1979) er en belgisk fodboldspiller, der spiller for Hoogstraten VV.

Karriere 

Ibrahim Salou indledte sin karriere i den ghanesiske klub King Faisal Babes fra Kumasi. Efter to sæsoner skiftede han til TuS Wandsbek 81, inden han i 2000 skrev under på en kontrakt med FC Turnhout fra Belgien. Her spillede han i fem sæsoner.

Efter ophold i KV Kortrijk og S.V. Zulte-Waregem skiftede Salou til den belgiske storklub Club Brugge, hvor han bl.a. spillede sammen med danske Brian Priske. Efter to sæsoner gik turen til tyske MSV Duisburg, hvor han kun spillede i 6 måneder, inden han i 2009 skrev under på en 2 1/2 årige kontrakt med Vejle Boldklub. Her spillede han frem til marts 2010, hvorefter han skiftede til New York Red Bulls

Salou er født i Kumasi, der er hjemby for FN's tidligere generalsekretær Kofi Annan. Han blev belgisk statsborger i 2005.

Kilde 

Fodboldspillere fra Ghana
Fodboldspillere fra Vejle Boldklub
Fodboldspillere fra SV Zulte Waregem
Fodboldspillere fra New York Red Bulls
Fodboldspillere fra Club Brugge
Fodboldspillere fra MSV Duisburg
Fodboldspillere fra KV Kortrijk